钦定古今图书集成/明伦汇编/闺媛典/第286卷 > 皇清十九 > 俞元修妻徐氏
## 钦定古今图书集成/明伦汇编/闺媛典/第286卷 > 皇清十九 > 俞元修妻徐氏

按《海宁县志》：“徐氏，文学俞元修妻。髫年归俞，孝谨有礼，躬亲织作，分灯佐读，相夫行善，使不愧祖父家风。未几遇乱，夫悒悒失志而死。氏年三十，遗二孤，长五岁，次止六月。时赋役烦兴，饥荒踵至，氏以弱嫠承二世绪业，日夜𦈞绩不倦，支吾公私无虚岁，历二十五年，恢拓房产。年六十五卒。平居教二子以守正好善” 训长子汉为曰：“尔性仁慈，当少振作。” 《训次子月恒》曰：“尔勇于行，当知退守。” 乡人陈确为之传。